**Օտո Պորտեր Կրտսեր** (անգլ.՝ Otto Porter Jr. հունիսի 3, 1993(1993-06-03), Սենթ Լուիս, Միսսուրի, ԱՄՆ), ամերիկացի պրոֆեսիոնալ բասկետբոլիստ, որը հանդես է գալիս Բասկետբոլի ազգային ասոցիացիայի Չիկագո Բուլս ակումբի կազմում։ Համալսարանական տարիներին հանդես է եկել «Ջորջթաուն Հոյաս» հավաքականում։ 2013 թվականի NBA դրաֆթի ժամանակ ընտրվել է Վաշինգտոն Վիզարդս ակումբի կողմից 3-րդ համարի ներքո։

Ավագ դպրոցի կարիերա
-------------------

Պորտերը հաճախել է Սքոթ Քանթի Սենթրալ ավագ դպրոցը, որը սպասարկում էր Մորլի, Վանդուսեր, Հեյվուդ Սիթի փոքրիկ բնակավայրերը և Սայկստոնի որոշ հատվածներ։ Առաջին տարում նվաճել է բոլոր համանահանգային մրցանակները։ Երեք անգամ թիմին օգնել է դուրս գալ առաջին մակարդակի առաջնություն։ Օգնել է «Բրեյվս»-ին հասնել 29 հաղթանակ 2 պարտություն ռեկորդին՝ միջինում հավաքելով 30 միավոր և 14 անդրադարձ։

«Rivals.com»-ը նրան համարել է չորսաստղանի սկսնակ։ 2011 թվականին Պորտերը համարվել է երկրի 8-րդ լավագույն հարձակվող և 37-րդ լավագուն բասկետբոլիստ։

Համալսարանական կարիերա
----------------------

Դպրոցը ավարտելուց հետո Պորտերը համաձայնագիր է կնքել Ջորջթաուն Հոյասի հետ։ 2011 թվականի նոյեմբերի 12-ին Սավանա Սթեյթ Թայգերսի դեմ խաղում հավաքել է 9 միավոր, 8 անդրադարձ և 3 բլոքշոթ։ Դեբյուտային տարվա ավարտին նա միջինում հավաքել էր 9,7 միավոր և 6,8 անդրադարձ։ Երկրորդ տարվա ընթացքում կրկնապատկել է իր նախորդ տարվա արդյունքները՝ միջինում հավաքելով 16,2 միավոր և 7,5 անդրադարձ։

2012-13 թվականների մրցաշրջանի ժամանակ Պորտերը առաջնորդել է թիմին դեպի 25 հաղթանակ և 7 պարտություն ռեկորդային արդյունքը։ Իր ծանր աշխատանքի համար անվանվել է «Մեծ Արևելքի տարվա լավագույն խաղացող»։ Եղել է «Նեյսմիթի մրցանակի» և «Ջոն Վուդենի անվան մրցանակի» ֆինալիստ։ 2013 թվականի մարտի 22-ին Ֆլորիդա Գուլդ Քոսթ համալասարանի «Իգլսի» ակումբի դեմ խաղում հավաքել է 13 միավոր և 11 անդրադարձ։

2013 թվականի ապրիլի 15-ին Պորտերը հայտարարել է, որ մտադրվել է լքել համալսարանական առաջնությունը և մասնակցել NBA դրաֆթին։

Պրոֆեսիոնալ կարիերա
-------------------

### Վաշինգտոն Վիզարդս (2013–2019)

#### Վաղ տարիներ (2013–2016)

2013 թվականի NBA դրաֆթի ժամանակ Պորտերը ընտրվել է վաշինգտոն Վիզարդս ակումբի կողմից 3-րդ ընդհանուր համարի ներքո։ Սակայն բաց է թողել առաջին իսկ 18 խաղերը և մարզումների ճամբարը վնասվածքի պատճառով։ Դեբյուտային խաղը տեղի է ունեցել դեկտեմբերի 16-ին, որի ժամանակ 14 րոպեում չի հավաքել ոչ մի միավոր։ 2014 թվականի ապրիլին երկու անդամ հավաքել է 9 միավոր։ 2014 թվականի նոյեմբերի 1-ին Բաքսի դեմ հաղթանակած հանդիպման ժամանակ հավաքել է 21 միավոր, որոնցից 19-ը երկրորդ կեսում՝ սահմանելով նոր անձնական ռեկորդ։ 2015 թվականի նոյեմբերի 7-ին Ատլանտա Հոքսի դեմ հաղթանակած խաղում հավաքել է 23 միավոր։ 2015 թվականի դեկտեմբերի 12-ին Դալաս Մավերիկս ակումբի դեմ հաղթանակած քխաղում հավաքել է 28 միավոր։

#### 2016–17 մրցաշրջան

2016 թվականի նոյեմբերի 9-ին Բոստոն Սելտիքսի դեմ հաղթանակած խաղի ընթացքում հավաքել է 34 միավոր՝ սահմանելով նոր անձնական ռեկորդ։ Դեկտեմբերի 26-ի Միլուոքի Բաքս ակումբի դեմ հաղթանակած հանդիպման ընթացքում հավաքել է 32 միավոր, որից 15-ը երեքմիավորանոց նետումներով։ Հունվարի 6-ին Մեմֆիս Գրիզլիս ակումբի դեմ հաղթանակած խաղի ընթացքում նետել է 6 երեքմիավորանոց, գերազանցելով նախորդ լավագույն արդյունքը։ Անմիջապես հաջորդ հանդիպման՝ հունվարի 19-ի Նյու Յորք Նիքսի դեմ հաղթանական խաղի ժամանակ, Պորտերը կրկին նետել է 6 երեքմիավորանոց։ 2016-17 մրցաշրջանի ընթացքում անցկացրել է 80 հանդիպում, որոնց ժամանակ միջինումմ հավաքել է 13,4 միավոր, 6,4 անդրադարձ և 1,5 խլում։ «ESPN's Real Plus-Minus»-ին համաձայն՝ Պորտերը NBA լավագույն ռմբարկուներից մեկն էր։ NBA-ում երեքմիավորանոցների իրականացման հավանականությամբ համարվել է չորրորդ լավագույն խաղացողը։

Պորտերը 2017 թվականին
#### 2017–18 մրցաշրջան

2017 թվականի հուլիսի 4-ին Բրուքլին Նեթսը Պորտերին 4 տարի երկարությամբ և 106,5 միլիոն ԱՄՆ դոլար արժողությամբ պայմանագիր է առաջարկել։ Սակայն Պորտերը և ակումբը հրաժարվել է։ Հոկտեմբերի 27-ին Գոլդեն Սթեյս Ուորիորսի դեմ հանդիպման ժամանակ հավաքել է 29 միավոր։ Դեկտեմբերի 29-ին Հյուսթոն Ռոքեթսի դեմ հաղթանակած խաղի ընթացքում նետել է 7 երեքմիավորանոց։ Փետրվարի 28-ին Ուորիորսի դեմ խաղում հավաքել է 29 միավոր։

#### 2018–19 մրցաշրջան

2018 թվականի նոյեմբերի 24-ին Նյու Օռլենաս Պելիկանսի դեմ հաղթանակած խաղի ընթացքում հավաքել է 29 միավոր։ Աջ ծնկի վնասվածքի պատճառով բաց է թողել 10 հանդիպում։ Հունվարի 2-ին ապաքինվել է, սակայն փոխարինողների նստարանին է մնացել ևս 3 խաղ։ Խաղադաշտ է դուրս եկել հունվարի 30-ին Ինդիանա Փեյսերսի դեմ հանդիպման ժամանակ, սակայն կրկին վնասվածք է ստացել։

### Չիկագո Բուլս (2019–ներկա)

2019 թվականի փետրվարի 6-ին Պորտերը տեղափոխվել է Չիկագո Բուլս՝ Ջաբարի Պարկերի, Բոբի Պորտիսի և 2023 թվականի դրաֆթի պիկի փոխարեն։ Փետրվարի 13-ին Մեմֆիս Գրիզլիսի դեմ հաղթանակած խաղի ժամանակ հավաքել է 37 միավոր։

Ծանոթագրություններ
------------------

1. ↑  Draft Express
2. ↑  NBA Draft.net
3. ↑  Chad Ford's Top 100 – 2013
4. ↑  «Top sports stories of 2011: No. 2 – Otto Porter». Վերցված է 2013 թ․ փետրվարի 24-ին.
5. ↑  Otto Porter Recruiting Profile
6. ↑  «Florida Gulf Coast stuns Georgetown; 7th No. 15 seed to beat No. 2». Վերցված է 2013 թ․ հունիսի 28-ին.
7. ↑  Wizards Sign 2013 Draft Picks Otto Porter & Glen Rice Jr.
8. ↑  Notebook: Bucks 109, Wizards 105
9. ↑  Otto Porter 2013-14 Game Log
10. ↑  Paul Pierce ejected; Wizards top Bucks 108-97
11. ↑  Porter, Wall lead Wizards past Mavericks, 114-111
12. ↑  Porter, Wall push Wizards to 107–102 comeback win vs Bucks
13. ↑  Home cooking: Wiz top Grizz 104-101, 13th win in row in DC
14. ↑  Wall has 29 points, 13 assists as Wizards top Knicks 113-110
15. ↑  Greenberg, Neil (2017 թ․ հուլիսի 5). «Analysis | Even with his max deal, Otto Porter Jr. will be underpaid». *Washington Post* (ամերիկյան անգլերեն). ISSN 0190-8286. Վերցված է 2017 թ․ սեպտեմբերի 15-ին.
16. ↑  «NBA.com/Stats | Season Leaders». *stats.nba.com* (անգլերեն). Վերցված է 2017 թ․ սեպտեմբերի 15-ին.
17. ↑  Bontemps, Tim (2017 թ․ հուլիսի 4). «Otto Porter Jr. agrees to max contract with Brooklyn Nets. Now, Wizards must make decision». *WashingtonPost.com*. Վերցված է 2017 թ․ հուլիսի 6-ին.
18. ↑  Bontemps, Tim (2017 թ․ հուլիսի 6). «Wizards get look at Otto Porter's offer sheet — and aren't fazed by the details». *WashingtonPost.com*. Վերցված է 2017 թ․ հուլիսի 6-ին.
19. ↑  «Wizards Retain Otto Porter Jr». *MonumentalSportsNetwork.com*. 2017 թ․ հուլիսի 13. Արխիվացված է օրիգինալից 2019 թ․ հոկտեմբերի 2-ին. Վերցված է 2017 թ․ հուլիսի 13-ին.
20. 1 2  Otto Porter 2017-18 Game Log
21. ↑  Porter scores 26, Wizards hand Rockets 5th straight loss
22. ↑  «Porter, Wall help Wiz beat short-handed Pelicans 124-114». *ESPN.com*. 2018 թ․ նոյեմբերի 24. Վերցված է 2018 թ․ նոյեմբերի 25-ին.
23. ↑  «Beal scores 24 points in Wizards' 114-98 win over Hawks». *ESPN.com*. 2019 թ․ հունվարի 2. Վերցված է 2019 թ․ հունվարի 3-ին.
24. ↑  «Beal, Green lead Wizards past reeling Pacers 107-89». *ESPN.com*. 2019 թ․ հունվարի 30. Վերցված է 2019 թ․ հունվարի 30-ին.
25. ↑  «BULLS COMPLETE TRADE WITH WIZARDS». *NBA.com*. 2019 թ․ փետրվարի 6. Վերցված է 2019 թ․ փետրվարի 6-ին.
26. ↑  Buckner, Candace (2019 թ․ փետրվարի 6). «Wizards trade part of their core, deal Otto Porter Jr. to Bulls for Jabari Parker, Bobby Portis». *The Washington Post*. Վերցված է 2019 թ․ փետրվարի 6-ին.
27. ↑  «Porter scores career-high 37, Bulls beat Grizzlies 122-110». *ESPN.com*. 2019 թ․ փետրվարի 13. Վերցված է 2019 թ․ փետրվարի 14-ին.

Արտաքին հղումներ
----------------

* Կենսագրությունը Ջորջթաուն Հոյասում Archived 2013-09-29 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 247Sports · Basketball-Reference.com (խաղացող) · DraftExpress · Eurobasket.com (խաղացող) · RealGM · Rivals.com · Sports-Reference.com (քոլեջ) |

 |